Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: a 28/1999. (II. 12.) Korm. rendelethez
Paragraph Index: 295

d) Általános és specifikus katonai ismeretek A tiszti hivatásra jellemző kvalitások kialakítását elősegítő, valamint a szakhoz kapcsolódó általános és specifikus ismeretek (általános katonai, lövészeti felkészítés, hadtudományi alapismeretek, általános harcászati, katonai vezetési és vezetői, túlélési, katonai tereptani, haditechnikai, gépjárművezetési ismeretek, hadtörténelem, katonai pedagógia és módszertan, katonai etika, testnevelés) a képzési idő 10—30%-át alkotják. 4.4. Speciális szakismeretek A fegyveres erők, a nemzetbiztonsági és rendvédelmi szervek vezetőinek igénye alapján a honvédelmi miniszter engedélyével a szakokon belül — a katonai specializációknak megfelelően — egymástól különböző szakmai ismereteket tartalmazó képzési modulok is kialakíthatók a specifikus katonai, valamint a differenciált szakmai ismeretek keretében. 4.5. Szakmai gyakorlat A tisztképzésben meghatározó a szaktiszti beosztásokra történő felkészítés, amely szakonként eltérő, legalább 8, de legfeljebb 20 hét szakmai, csapat-(üzemi)gyakorlatot jelent.

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes